cyanic-selkie/wikianc huggingface dataset:
अनंतचरण साईबाबू
अनंतचरण साईबाबू (१९१५ -१९८९) एक छाउ गुरु थे । वह मयूरभंज छाउ कला शिक्षादान करतेथे। इस कला के लिए इन्हे १९७१  साल के  संगीत नाटक अकादमी पुरस्कार प्रदान किया गया है।
अनंतचरण, यह कला पहले आपने पिता राधामोहन साईबाबू और बाद में गुरु दिबाकर भंजदेओ तथा रजाक खान से सीखे थे। बारिपदामें "नृत्य प्रतिष्ठान" में इन्होंने बहुत छऊ नृत्य शिल्पी तैयार किये हैं। १९८९ में इनका देहांत के बाद इनके भतीजे जन्मेजय साईबाबू और उनके दोनों पुत्र राजेश और राकेश इस कलाको आगे ले जा रहे हैं।
पौरव राजपरिवार
पौरव राष्ट्र के राजघराने के सदस्यों को पौरव राजपरिवार कहा जाता था महाराज बमनी ओर उनकी पत्नी महारानी अनुसुइया ओर राजघराने के अन्य सभी सदस्यों को पौरव राजपरिवार कहा जाता था।
ओ अंधगली
ओ अंधगली  ओड़िया भाषा के विख्यात साहित्यकार अखिलमोहन पटनायक द्वारा रचित एक कहानी–संग्रह है जिसके लिये उन्हें सन् 1981 में ओड़िया भाषा के लिए साहित्य अकादमी पुरस्कार से सम्मानित किया गया।
फ़िल्टर कॉफी
फिल्टर कॉफी कॉफी बनाने की एक विधि है जिसमें भूनी एवं पीसी हुई कॉफी के ऊपर जल डाला जाता है। पानी, कॉफी के तेल एवं गंध को लेकर फिल्टर से नीचे गिरता है। इसी द्रव को पिया जाता है।
अवांतर
अवांतर  ओड़िया भाषा के विख्यात साहित्यकार अनंत पटनायक द्वारा रचित एक कविता–संग्रह है जिसके लिये उन्हें सन् 1980 में ओड़िया भाषा के लिए साहित्य अकादमी पुरस्कार से सम्मानित किया गया।
अचिन बासभूमि
अचिन बासभूमि  ओड़िया भाषा के विख्यात साहित्यकार कल्पना कुमारी देवी द्वारा रचित एक उपन्यास है जिसके लिये उन्हें सन् 2011 में ओड़िया भाषा के लिए साहित्य अकादमी पुरस्कार से सम्मानित किया गया।
प्रतापगढ़ (राजस्थान) की संस्कृति
वागड, मालवा और मेवाड का संस्कृति-संगम
प्राकृतिक सुषमा का धनी प्रतापगढ़ जिला बांसवाड़ा, चित्तौडगढ़, नीमच, रतलाम और मंदसौर जिलों से मिला हुआ है, इसलिए यह आकस्मिक नहीं है कि यहाँ की आदिवासी-संस्कृति और परम्परा पर न केवल राजस्थान, बल्कि मध्यप्रदेश की भाषा, वेशभूषा, बोलियों और संस्कृति की भी छाप है। मध्य प्रदेश से प्रतापगढ़ की सरहदें लम्बाई में करीब ६० प्रतिशत हिस्से से मिलती हैं और भौगोलिक दूरियों के कम होने के कारण आज भी राजस्थान के सुदूर जिलों में बेटे-बेटियों का ब्याह करने की बजाय रिश्ते-नातेदारी के लिए लोग पडौसी-राज्य मध्य प्रदेश की तरफ ही देखते हैं!
आदिवासी
अन्य जातियां गूजर, बलाई, भांटी, ढोली, राजपूत, ब्राह्मण, महाजन, सुनार, लुहार, चमार, नाई, तेली, तम्बोली, लखेरा, रंगरेज, रैबारी, गवारिया, धोबी, कुम्हार, धाकड, कुलमी, आंजना, पाटीदार और डांगी आदि हैं। सिख-सरदार इस तरफ़ ढूँढने से भी नज़र नहीं आते.
लोक पर हावी कथित आधुनिकता
इनके रीति-रिवाज़, लोकगीत, लोकनृत्य, वार-त्यौहार और शादी-ब्याह के तौर-तरीके भी अलबेले हैं, पर तेज़ी से बढ़ रहे शहरीकरण के प्रभाव आदिवासी परम्परों पर भी बहुत मुखर हैं! उदाहरण के लिये, गांव में विवाह-उत्सव पर अब बेन्डबाजा बुलवाया जाने लगा है और मेहमानों के भोज का जिम्मा 'केटरर'-हलवाइयों पर है ! बहुत सी जगह, मांगलिक-अवसरों पर किये जाने वाले पारंपरिक लोक-नृत्यों तक में ट्विस्ट आदि का फिल्मी तड़का भी आ घुसा है! कई गांवों में सजे-धजे ठेलों वाली लोकल बेंड-पार्टियां बनी हुई हैं।
मौताणा
यहां की एक विचित्र विशिष्ट परम्परा है- मौताणा : जो पूरे उदयपुर संभाग में, खास तौर पर आदिवासी बाहुल्य जिलों-प्रतापगढ़, डूंगरपुर और बांसवाडा में बहुप्रचलित है। दुर्घटना में या अप्राकृतिक परिस्थितियों में मौत हो जाने पर सारी की सारी आदिवासी आबादी 'दोषी' या अपराधी का तब तक घेराव रखती है, जब तक उसके द्वारा नकद मुआवजे और सारे समुदाय के लिए देसी-दारू का इंतजाम नहीं कर दिया जाता. इस प्रक्रिया में दोनों पक्षों की तरफ़ से सौदेबाज़ी या 'बार्गेनिंग' आम बात है। कई बार तो 'मौताणा' की रकम तय होने तक शव का अंतिम संस्कार तक नहीं किया जाता, भले इसमें कई कई घंटे लग जाएँ या कई दिन! जुर्माने की रकम कुछ सौ से कुछ लाख तक भी हो सकती है। कई बार इस स्थानीय पुलिस प्रशासन को इस रस्म के कारण कानून-व्यवस्था भी बनानी होती है। आदिवासियों की 'जातिगत-पंचायत' ही बहुत बार छोटे-मोटे अपराधों का फैसला करती है और दोषियों पर जुर्माने ठोकती है, पुलिस-कचहरी का नंबर तो बाद में तब आता है, जब मामला जाति-पंचायत के हाथ से निकल जाये!
आदतें और खानपान
अफीम का बड़ा उत्पादक जिला होने के बावजूद प्रतापगढ़ में अफीमची इने-गिने ही होंगे, विवाह और अन्य अवसरों पर देसी शराब का प्रचलन आम है, यों प्रतिदिन सेवन के लिए हर आदिवासी-परिवार अपने लिए महुआ के फूलों से बनी (कानूनन प्रतिबन्धित) शराब ज़रूर बनाता है। शहर में मदिराप्रेमियों के लिए कुछ एक लाइसेन्सशुदा मैखाने (बार-रेस्तरां) हैं। शराब की सरकारी दुकानों के बंद होने का वक्त रात ८ बजे है।
शराब बनाने के लिए महुआ के फूल बीनने वाले नासमझ आदिवासी कई बार पेड़ों के नीचे जो आग लगा देते हैं, वह कई बार दावानल का रूप ले लेती है। महुआ के पेड़ को यहां संरक्षित किया जाता है क्यों कि ये उनकी 'दवा-दारू' का एकमात्र स्रोत जो है!
यहां की एक अन्य मूर्खतापूर्ण जनजातीय परंपरा 'वनदेवी' पूजन है- जिन दम्पतियों के संतान नहीं होती, वे निस्संतान छोटी-मोटी पूजा के बाद अकेले जंगल में जा कर जंगल के एक पेड़ को गुपचुप आग लगा देते हैं और यह मानते हैं कि इस 'अग्निकांड से वनदेवी प्रसन्न हो कर उनकी गोद भर देंगी' पर सीतामाता में इस अन्धविश्वास के चलते बड़े पैमाने पर वृक्ष काल-कवलित होते रहे हैं।
रीति-रिवाज
शादी के मौके पर कोई आदिवासी स्टील की थाली और गिलास कन्यादान में भेंट में देना नहीं भूलता। हर शादी में बहुत बड़ी संख्या में लड़की वालों के यहां स्टील की थालियाँ और गिलास/लोटे जमा हो जाया करते हैं। जाति-बिरादरी का सहभोज 'मोसर' हर शादी में आयोजित होता है। पहली बीवी के जिंदा रहते हुए भी दूसरी, यहां तक कि तीसरी शादी करने को भी यहाँ सामाजिक दृष्टि से आदिवासी समाज में बुरा नहीं माना जाता, इसलिए बहुपत्नी विवाह पर्याप्त लोकप्रिय हैं। सौभाग्य से बाल विवाह की कुप्रथा यहां उतनी प्रचलित नहीं है, अगर लड़कियों की शादी १८ बरस से कम उम्र में कर भी दी जाती है, तो भी प्रायः 'गौने' की रस्म, लड़की के रजस्वला होने के बाद ही की जाती है। स्त्रियों में प्रतिदिन नहाने-धोने का रिवाज़ आश्चर्यजनक रूप से कम है, बस, खास-खास अवसरों पर ही ग्रामीण अंचल की औरतें नहाया करती हैं।
आदिवासी-आवास
हालांकि पीने का पानी नीचे से ऊपर चढ़ाने में आदिवासी स्त्रियों को हर दिन बहुत मेहनत-मशक्कत करनी पड़ती है, परन्तु गांवों में केलू की छतों वाले में कच्चे मकान या झोंपडियां पहाड़ की ऊँचाई पर बनाने का रिवाज़ इस इलाके में बड़ा पुराना है, ताकि नीचे से ऊपर की तरफ़ आते अजनबियों को दूर से ही देखा जा सके। आगंतुक मेहमानों का ढोल बजा कर स्वागत करने और उन्हें नया साफा बांधने की रस्म भी यहां पुरानी है। मकान कच्चे और केलू के खपरैलों वाले हैं, जो घास, बांस, अधपकी ईंटों, काली मिट्टी और लकड़ी से बनाये जाते हैं। कारण अज्ञात है, पर प्रायः यहां के ग्रामीण घरों में खिड़कियाँ नहीं होतीं!
पहनावा और जेवर
ग्रामीण अंचलों की औरतों का मुख्य पहनावा सूती घाघरा, छपी हुई गहरी लाल-भूरी ओढनी और कब्ज़ा (ब्लाउज) है, गहने प्रायः चांदी के ही होते हैं। शादी में भी यथाशक्ति चांदी ही भेंट में दी जाती है। औरतें पाँव, हाथ, गर्दन, कान और सिर पर विभिन्न तरह के गहने धारण करती हैं, स्त्रियां सिर पर 'बोर' या 'बोरला', पांवों में 'कड़ी', बाहों में 'बाजूबंद', बालों में 'लड़ी-झुमका', उँगलियों में अंगूठियां और नाक में 'नथ' या 'लॉन्ग' धारण करती हैं। आदमी अक्सर साफा, पाग (पगड़ी) धोती और सूती कमीज़ या अंगरखा-कुर्ता पहनते हैं, पर वे शरीर पर कोई खास आभूषण नहीं पहनते। कुछ खास जातियों में मर्दों के कान में 'मुरकी' दिखलाई देती है। बोहरा मुसलमान सिर पर सामान्यतः (क्रोशिये से बुनी कलापूर्ण) टोपी ज़रूर लगाते हैं।
वार-त्यौहार और मेले-ठेले
प्रतापगढ़ में अम्बामाता, गुप्तेश्वर महादेव, सीतामाता, गोतमेश्वर, शोली हनुमान, भंवर माता, दीपेश्वर और कुछ अन्य मंदिरों और तीर्थों पर निर्धारित तिथियों पर ग्रामीण मेले लगते हैं और काका साहब की दरगाह पर सालाना उर्स।
सारे प्रमुख हिन्दू और मुस्लिम त्यौहार यहां मनाये जाते हैं। दिवाली, गोवर्धन पूजा, होली, रंग-तेरस, राखी, महाशिवरात्रि, हनुमान जयन्ती और दशहरा उनमें सर्वप्रमुख त्यौहार हैं। शरद नवरात्र और वसंत नवरात्रि भी यहां लोकप्रिय हैं। होली पर 'ढून्ढोत्सव' मनाये जाने का रिवाज़ है। पूरे हिंदुस्तान की तरह लोग 'धुलेंडी' पर रंग नहीं खेलते, होली के १३ दिन बाद पड़ने वाली तिथि 'रंग-तेरस' के दिन रंग-गुलाल लगाने की प्रथा है। 'दशामाता उत्सव' के दौरान गांवों में गैर नृत्य किया जाता है, 'भाग-दशमी तीज' पर बाबा रामदेव की सवारी निकलती है और 'शीतला सप्तमी' पर जब घरों में अक्सर चूल्हा नहीं जलाया जाता, मकई से बने एक दिन पुराने (ठन्डे) ढोकले खाए जाते हैं। कोई भी शुभ काम करने पहले 'गंगोज' और रात्रि-जागरण यहां के ग्रामीण अंचलों में हमेशा आयोजित होते हैं, देवरा-पूजन कर के 'देवरे की पाती' भी मांगलिक अवसरों पर अक्सर ली जाती है।
मुस्लिम जनसँख्या बहुतायत में न होने पर भी यहाँ ईद, मुहर्रम,बारावफात,२२ रज्जब, १४ शबेरात, जमात-उल-विदा आदि त्यौहार स्थानीय मुस्लिम मनाते हैं। सिंधी हिन्दू पर्वों और त्योहारों के अलावा के अलावा लोहड़ी और चेटीचंड जैसे त्यौहार भी मनाते हैं। सिक्ख और ईसाई आबादी लगभग नगण्य होने से यहाँ गुरुद्वारे और चर्च नज़र नहीं आते.
भाषा, साहित्यकार, तीर्थ, हस्तकला-परंपरा और नगर
क्षेत्र की सर्वप्रचलित भाषा हिन्दी है, पर 'कान्ठली बोली' स्थानीय ग्रामीण बोली है, जिसमें मेवाड़ी, मालवी, गुजराती और वागडी बोलियों के शब्द हैं।
यहां भी हर शहर की तरह कई छोटे-मोटे कवि और शायर 'सक्रिय' हैं, पर पूछने पर प्रमुख लेखकों में लोग 'परदेशी' (वास्तविक नाम : मन्नालाल शर्मा (1923-1977) का नाम बड़े सम्मान से लेते हैं, जिन्होंने अपने छोटे से जीवन-काल में १५ उपन्यास, १६ कविता संग्रह, ८ बाल-साहित्य पुस्तकें, ३ नाटक और १४ अनूदित किताबें हिन्दी में प्रकाशित कीं। उनकी स्मृति में नगरपालिका प्रतापगढ़ ने एक छोटा सा सार्वजनिक पार्क निर्मित किया है।
प्रवासी-आबादी
प्रतापगढ़ के अनेकानेक संपन्न मुस्लिम बोहरा परिवार मध्य-पूर्व के देशों में रह कर व्यापार में संलग्न हैं, पर साल में एकाध बार प्रवासी बोहरा भाइयों को अपने वतन की याद उन्हें प्रतापगढ़ खींच ही लाती है। उनके बनवाए बहुत से महंगे पर, आधुनिक सुख-सुविधाओं से युक्त साल भर खाली पड़े मकान, अपने मालिकों के लौटने की बाट जोह्ते से दिखते हैं! यहाँ उनका प्रमुख आकर्षण है- मुस्लिम संत सैयदी काका साहब की दरगाह, जिसकी इधर बड़ी मान्यता है! खास तौर पर सैयदी काका साहब के उर्स पर, जो हर बरस आयोजित होता है, दुनिया भर के बोहरा-मुसलमान प्रतापगढ़ आते और श्रद्धापूर्वक काका साहब, उनकी मरहूम बेगम और उनके साहबजादे की पास-पास बनी तीन मजारों पर अकीकत के फूल पेश करते हैं।
'आदिवासी-तीर्थ'–गौतमेश्वर
दूसरा और बड़ा 'आदिवासी-तीर्थ' है–गौतमेश्वर, जो अरनोद से कुछ ही दूर एक सुरम्य पहाड़ी घाटी की तलहटी में है, जहाँ चौथी और पांचवी शताब्दी के प्राचीन मंदिर हैं। हर बरस यहाँ 'मीणा' समाज के जनजातीय श्रृद्धालुओं का सालाना-मेला भरता है, जिसमें दूर-दूर तक के हजारों आदिवासी जोर-शोर से हिस्सा लेते हैं। यहाँ का मंदाकिनी-कुंड भारत की सबसे पवित्र और पूजनीय मानी जाने वाली नदी गंगा की सी मान्यता रखता है।
कहा जाता है कि त्रेता युग में महर्षि श्रृंग ने इस स्थल पर रह कर कठोर तपस्या की थी जिनके प्रताप से यहाँ 'गंगा' की भूमिगत धारा प्रकट हुई। स्थानीय लोगों का विश्वास है कि जैसे ऋषिवर गौतम को गौ-हत्या के पाप से यहां मंदाकिनी-कुंड आ कर 'मुक्ति' मिली थी, उसी तरह इस कुंड में स्नान करने और गौतमेश्वर-महादेव के दर्शन से सारे पाप नष्ट हो जाते हैं। हालत यहां तक है कि इसी धार्मिक-स्थल पर बनी हुई आदिवासियों की पुरानी “कचहरी” औपचारिक तौर पर छपा हुआ और मुहर लगा हुआ 'पापमुक्ति-प्रमाणपत्र' भी जारी करती है! राजस्थान सरकार ने पर्यटन विभाग के माध्यम से लगभग १ करोड़ २० लाख रुपयों के आर्थिक योग से इस तीर्थस्थान के पुनरुद्धार की योजना वर्ष २०११ के लिए स्वीकृत की है!
हिंदुओं के दूसरे लोकप्रिय धार्मिक-स्थानों में 'भ्रामरीदेवी' या 'भंवरमाता' शक्तिपीठ (छोटी सादडी), 'अम्बामाता', 'कमलेश्वर महादेव', 'गुप्तेश्वर' मंदिर आदि हैं जिन पर नियमित रूप से श्रद्धालु आते हैं।
छोटी सादडी से बस थोडी ही दूर स्थित भंवरमाता मन्दिर का निर्माण आज से लगभग १२५० साल पहले 'मान्वायनी-गोत्र' के एक राजा गौरी ने करवाया था, जैसी कि उसके तत्कालीन राजकवि सोम द्वारा उत्कीर्ण करवाए गए मन्दिर के पुराने शिलालेख से जानकारी मिलती है। 'भंवरमाता' शक्तिपीठ का भूगोल भी रोचक है, ऊंची ऊंची कठोर चट्टानों के बीच खास तौर पर बरसात की ऋतु में लगभग सत्तर-अस्सी फुट की ऊँचाई से गिरने वाले एक प्राकृतिक झरने के कारण।
प्रतापगढ़ शहर में दो-तीन मंदिर अपेक्षाकृत प्राचीन हैं- २०० साल पुराना 'दीपेश्वर महादेव'(निर्माता महाराज दीप सिंह), केशवराय मंदिर और शंखेश्वर पार्श्वनाथ, जिसके बारे में किंवदंती ये है कि यह मंदिर सैंकडों साल पहले जब आकाश मार्ग से उड़ा कर कहीं और ले जाया जाया रहा था, तो मेवाड़-मालवा क्षेत्र के तत्कालीन एक विख्यात तांत्रिक 'यति जी महाराज' ने, जहाँ वह तपस्यारत थे, अपने योगबल से इसे आकाश से बीच ही में धरती पर उतार लिया था। किंवदंतियाँ बहुधा इतिहास से ज्यादा रोचक होती हैं!
'दीपेश्वर महादेव' के किनारे प्रतापगढ़ का एकमात्र बड़ा ताल दीपेश्वर-तालाब है, जहाँ अब शहर के धोबी, निर्बाध मैले कपड़े धोते हैं। वर्तमान जिला प्रशासन और नगरपालिका इस के प्राचीन सौन्दर्य को वापस लौटाने के प्रति गंभीर हैं.
थेवा आभूषण-एक परंपरा
अब थेवा बनाने वाले स्थानीय सुनार-परिवार स्वयं को 'राजसोनी' लिखते हैं। उनके बाद की पीढ़ी के कई स्वर्णकारों ने राज्य-स्तरीय, राष्ट्रीय, यहां तक कि कई अंतरराष्ट्रीय स्वर्णाभूषण प्रतिस्पर्धाओं में शिरकत करते हुए अपने लिए महत्वपूर्ण पुरूस्कार और सम्मान जीते हैं. यहां तक कि प्रतापगढ़ की इस विशिष्ट हस्तकला 'थेवा' का उल्लेख एन्सैक्लोपेडिया ब्रिटानिका के "पी" खंड में तक में किया जा चुका है। इस पुरानी कला-परंपरा में डिजाइन सम्बंधी आधुनिक नवाचारों की बड़ी गुंजाइश है, पर अधिकांश राजसोनी अब भी आभूषणों की डिजाइन में नयापन लाने के प्रति अनुत्सुक जान पड़ते हैं! संयोग से पूरे राज्य में थेवा कला का कोई अलग (एक्सक्लूसिव) एम्पोरियम नहीं खुला है, जब कि इस आभूषण कला के निर्यात की पर्याप्त संभावनाएं हैं।
शहर बनता एक कस्बा
पुराने ढब के शहर देखने हों तो प्रतापगढ़ भूली बिसरी नगर नियोजन परम्परा की कहानी आप कहता क़स्बा ही है, इसे सही मायनों में 'शहर' कहना लगभग उदारता ही कही जाएगी! प्रतापगढ़ चार सौ साल पुरानी बसावट का कस्बानुमा शहर है, इसीलिये ठसाठस बसे शहर के पुराने हिस्से में एक-दूजे से जुड़े मकान हैं, गलियां तंग और अंदरूनी सड़कें काफी संकरी हैं, पर पिछले कुछ एक सालों के दौरान शहर का तेज़ी से विस्तार हो रहा है। भव्य सरकारी इमारतों में नई बनी कलेक्ट्री का पहला चरण, हाल में निर्मित ४८ सरकारी बंगलों वाली सिविल लाइन, नवनिर्मित सर्किट हाउस, नया पोलीटेक्नीक भवन, १०२ मकानों की पुलिस लाइन और शीघ्र पूरा होने वाले जिला स्टेडियम आदि ध्यानाकर्षक हैं, तो निजी स्तर पर आधुनिक शैली के कई बंगले और महंगे मकान बनवाये गए हैं, खास तौर पर संपन्न बोहरा-मुस्लिम परिवारों द्वारा, जो अक्सर बाहर के देशों में व्यापार आदि में लगे हैं।
म्यान्मा की संस्कृति
म्यान्मा की संस्कृति पर बौद्ध धर्म तथा मोन लोगों का बहुत प्रभाव पड़ा है। म्यान्मा की संस्कृति पर भारत, । थाइलैण्ड और चीन आदि पड़ोसी देशों का भी बहुत प्रभाव पड़ा है।
आधुनिक युग में ब्रिटेन ने बर्मा को अपना उपनिवेश बनाकर इस पर शासन किया, अतः पश्चिमी सभ्यता का भी इस पर प्रभाव पड़ा है।
ठाकुरघर
ठाकुरघर  ओड़िया भाषा के विख्यात साहित्यकार किशोरीचरण दास द्वारा रचित एक कहानी–संग्रह है जिसके लिये उन्हें सन् 1976 में ओड़िया भाषा के लिए साहित्य अकादमी पुरस्कार से सम्मानित किया गया।
लोबसांग सांगेय
लोबसांग सांगेय (जन्म १९६८), केन्द्रीय तिब्बती प्रशासन के प्रधानमन्त्री हैं। तिब्बत की निर्वासित सरकार के दूसरे प्रधानमंत्री जिन्हें तिब्बत के राजनितिक एवं आध्यात्मिक नेता दलाई लामा के राजनीति से सन्यास लेने की घोषणा करने के बाद प्रधानमंत्री के रूप में दुनिया भर में फैले तिब्बत के लोगों ने चुना। उन्होंने धर्मशाला में ८ अगस्त २०११ को प्रधानमंत्री पद की शपथ ली थी। वे लगातार दूसरी बार 27 अप्रैल 2016 को केंद्रीय तिब्बत प्रशासन के चुनाव आयोग द्वारा तिब्बत चुनावों के अंतिम परिणामों की घोषणा के आधार पर तिब्बत की निर्वासित सरकार के प्रधानमंत्री चुने गए।
दार्जिलिंग में जन्मे सांगे ने उच्च शिक्षा के लिए अमेरिका जाने से पूर्व दिल्ली में पढ़ाई की थी। वे हार्वर्ड लॉ स्कूल में सीनियर फैलो रह चुके हैं। सांगे सिक्किम की नेशनल डेमोक्रेटिक पार्टी के सदस्य हैं। वे 8 अगस्त 2011 से निर्वासित तिब्बती सरकार के सिक्योंग (प्रधानमंत्री) हैं.
कांगो लोकतांत्रिक गणराज्य के प्रमुखों की सूची
यह लेख 1960 में देश की आजादी के बाद से कांगो लोकतांत्रिक गणराज्य (पूर्व में कांगो और जायरे गणराज्य ) के राष्ट्राध्यक्षों ( राष्ट्रपतियों ) को सूचीबद्ध करता है ।
राज्य के वर्तमान प्रमुख 24 जनवरी 2019 से राष्ट्रपति फ़ेलिक्स त्सेसीकेदी हैं ।
कांगो लोकतांत्रिक गणराज्य के प्रमुख (1960-वर्तमान)
(इटैलिक में तिथियां कार्यालय के वास्तविक विकास को दर्शाती हैं ) {| class="wikitable" ! colspan="7" |
ज़ैरे गणराज्य (1971-1997)
!(2) 1984 ! colspan="7" |
कांगो लोकतांत्रिक गणराज्य (1997-वर्तमान) [ संपादित करें ]
!3 डेसिरे कबिला
(1939-2001) (हत्या) !4 2011 17 जनवरी 2001 से अभिनय पीपुल्स पार्टी !5
सिंघम
सिंघम 2011 में बनी हिन्दी भाषा की फिल्म है जिसका निर्देशन रोहित शेट्टी ने किया है व अजय देवगन, काजल अग्रवाल और प्रकाश राज मुख्य भूमिकाओं में है। यह २०१० में बनी तमिल फ़िल्म सिंगम का हिन्दी रूपांतरण है जिसमें सूर्य ने मुख्य भूमिका अदा की थी। फ़िल्म का निर्माण रिलायंस इंटरटेनमेंट द्वारा किया गया है जिन्होंने तमिल फ़िल्म का सह-निर्माण किया था। फ़िल्म को २२ जुलाई २०११ को रिलीज़ किया गया था और यह सर्वाधिक कमाई वाली फ़िल्मों में से एक बन गई।
कथानक
फ़िल्म की शुरुआत एक ईमानदार पुलिस अफसर राकेश कदम (सुधाँशु पांडे) के आत्महत्या करने से होती है क्योंकि उसपर रिश्वत लेने का झूठा आरोप जयकांत शिकरे (प्रकाश राज) ने लगाया गया था जो गोवा का गुंडा राजनेता है। कदम की पत्नी मेघा कदम (सोनाली कुलकर्णी) इस बात का बदला लेने की कसम खाती है।
कहानी शिवागढ़ में बढती है जहां बाजीराव सिंघम (अजय देवगन), कदम की तरह ही एक ईमानदार पुलिस अफसर वहां के स्टेशन का मुखिया है। वह अपने गाँव की अधिकतर परेशानियां अहिंसा व आपसी सामंजस्य से सुलझाता ह। वह बल का उपयोग तभी करता है जब उसकी आवश्यकता होती है और इस कारण उसे गांववालों से सम्मान व प्यार दोनों मिलता है। गौतम भोसले ("गोटया", सचिन खेडेकर) एक व्यापारी है और सिंघम के पिता मानिकराव सिंघम (गोविन्द नामदेव) का मित्र है। एक दिन वह गाँव में अपनी बेटी काव्या (काजल अग्रवाल) के साथ आता है। सिंघम व काव्या एक दूसरे से प्यार करने लगते है।
सब कुछ अच्छा चल रहा होता है जब एक दिन जयकांत, जिसे बेल पर खून के आरोप में छोड़ा होता है, को शिवागढ़ आकार हर चौथे दिन बेल के कागज़ात पर हस्ताक्षर करने पड़ते है। स्वयं आने के बजाए वह अपने दो आदमियों को कार्य पूरा करने भेजता है जिससे सिंघम चिढ जाता है और जयकांत को स्वयं आकार हस्ताक्षर करने को कहता है। अपमानित हो कर जयकांत शिवगढ़ पहुँच जाता है पर गाँव वालों के सिंघम के प्रति निष्ठां व प्रेम देख कर बदला नहीं ले पाता। वह अपनी राजनैतिक शक्ति का प्रयोग करके सिंघम का तबादला गोवा में करवा लेता है ताकि उसे सबक सिखा सके।
सिंघम इस बात से अनजान की उसके तबादले के पीछे जयकांत का हाथ है, कोलवा पोलिस थाने में कार्यरत हो जाता है। उसके सहकारी, सब-इन्स्पेक्टर फडनिस (विनीत शर्मा), सब-इन्स्पेक्टर अब्बास (अंकुर नय्यर), मुख्य कांस्टेबल सावलकर (अशोक सर्राफ) जयकांत को उसके जुर्मों की वहजह से नफ़रत करते है परन्तु उसकी राजनैतिक तकाद के कारण उस पर कोई आरोप नहीं लगा पाते। डीएसपी पाटकर (मुरली शर्मा), सिंघम का सीनियर, जयकांत के लिए कार्य करता है और इसके खिलाफ़ सारे सबूतों को मिटाता रहता है। सिंघम इस बात को डीजीपी विक्रम पवार (प्रदीप वेलंकर) के पास ले कर जाता है परन्तु कुछ सिद्ध नहीं कर पाता क्योंकि जयकांत और पाटकर के खिलाफ उसके पास कोई सबूत नहीं होते। वहां का मंत्री अनंत नार्वेकर (अनंत जोग) भी सिंघम को मदद करने से इनकार कर देता है व उसे जयकांत के मामलों से दूर रहने को कहता है। हार कर सिंघम अपने गाँव वापस जाने का निर्णय लेता है परन्तु उसे काव्या रोक लेती है और उसे जुर्म से भागने की जगह उससे लड़ने को उकसाती है।
ओस्लो हवाई अड्डा, गार्डरमोएन
सैन्य और दूसरे
नॉर्वेजियन सेना ने 1740 में एक शिविर के रूप में गार्डरमोन का उपयोग करना शुरू कर दिया था, हालांकि इसे 1788 तक फ्रेडरिक्सफेल्ड कहा जाता था। इसका उपयोग पहले घुड़सवार सेना द्वारा, फिर ड्रैगून द्वारा और 1789 में घुड़सवार नौसैनिकों द्वारा किया गया था। बेस को 1834 से पैदल सेना और 1860 से तोपखाने द्वारा भी उपयोग में लिया गया था। तंबू का उपयोग केवल 1860 तक किया जाता था, जब पहले बैरकों और स्टालों को उपयोग में लिया जाना शुरु किया गया था। 1900 के आसपास इन्सुलेटेड इमारतों का निर्माण किया गया, जिससे शिविर को साल भर इस्तेमाल किया जा सके। 1925 तक, बेस में ग्यारह शिविर और इमारतों के समूह थे। गार्डर्मोएन में पहली उड़ान 1912 में हुई, और यह सैन्य उड़ानों के लिए एक स्टेशन बन गया। नाजी जर्मनी द्वारा नॉर्वे के कब्जे के दौरान, लूफ़्टवाफे ने गार्डरमोएन पर अधिकार कर लिया और हैंगर और दो क्रॉसिंग रनवे दोनों ही 2000 m लंबाई वाले पहले उचित हवाई अड्डे की सुविधा का निर्माण किया। द्वितीय विश्व युद्ध के बाद, हवाई अड्डे को नॉर्वेजियन वायु सेना ने अपने कब्जे में ले लिया और मुख्य हवाई स्टेशन बना दिया। गार्डरमोएन में तीन लड़ाकू और एक परिवहन स्क्वाड्रन तैनात थे। 1946 में, ब्राथेन्स सेफ़ ने हवाई अड्डे पर अपना तकनीकी केंद्र स्थापित किया, लेकिन दो साल बाद छोड़ दिया। गार्डरमोएन, फोरनेबू के ओस्लो हवाई अड्डे, के लिए आरक्षित हवाई अड्डा बन गया, जब कोहरे के कारण फोरेन्बू को बंद कर दिया गया था। 1946 से 1952 तक, जब फोरनेबू में एक लंबा रनवे बनाया जा रहा था, तो सभी अंतरमहाद्वीपीय यातायात को गार्डेरमोएन में ले जाया जाता था। गार्डेरमोएन वाणिज्यिक एयरलाइनों के लिए एक प्रशिक्षण क्षेत्र के रूप में और सामान्य विमानन के लिए स्थानीय हवाई अड्डे के रूप में विकसित हुआ। 1960 में कुछ वाणिज्यिक यातायात यहाँ फिर से लौट आया, जब एसएएस को अपना पहला सूड एविएशन कैरवेल जेट विमान मिला, जो कि फोर्नेबू में रनवे का उपयोग तब तक नहीं कर सकता था जब तक कि इसे 1962 में फिर से बढ़ा नहीं दिया गया था। एसएएस ने 1962 में न्यूयॉर्क के लिए सीधी उड़ान शुरू की, लेकिन इसे जल्दी ही समाप्त कर दिया गया।
केश (सिख धर्म)
केश (अथवा केस) सिख मजहब की एक प्रथा/व्यवहार है सिख समुदाय इसे शरीर के लिए लाभदायक मानताा है । यह प्रथा पाँच ककार में से एक है, जो सिख वेश हेतु गुरु गोबिन्द सिंह जी ने आवश्यक घोषित किए थे। केशों को दिन में दो बार कंघे (ये भी पाँच क में सम्मिलित) से संवारा जाता है, और इसकी साधारण गाँठ बाँध दी जाती है जिसे जूड़ा या ऋषि केश कहा जाता है। सामान्यतः जूड़े को कंघे की सहायता से स्थिर रखा जाता है और पगड़ी (पंजाबी में : दस्तार) से ढका जाता है।
ओस्लो हवाई अड्डा, गार्डरमोएन
निर्माण
पूर्वी नॉर्वे में निवेश करने के लिए राज्य अनुदान के उपयोग को कम करने के लिए, संसद ने फैसला किया कि हवाई अड्डे का निर्माण और संचालन एक स्वतंत्र लिमिटेड कंपनी द्वारा किया जाएगा जो कि नागरिक उड्डयन प्राधिकरण (आज एविनोर) के पूर्ण स्वामित्व में होगी। सार्वजनिक ट्रेड यूनियनों से निपटने के लिए और यह सुनिश्चित करने के लिए कि निर्माण वार्षिक अनुदान के अधीन नहीं रहे, इस मॉडल को चुना गया था। इस कंपनी की स्थापना 1992 में ओस्लो होवेडफ्लाईप्लास एएस के रूप में हुई थी, लेकिन 1996 में इसका नाम बदलकर ओस्लो लुफ्थावन कर दिया गया। 1 जनवरी 1997 से, इसने ओस्लो हवाई अड्डे, फोरनेबू के संचालन को भी अपने हाथ में ले लिया। कंपनी 200 मिलियन नॉर्वेजियन क्रोन की शेयर पूंजी के साथ स्थापित की गई थी। बाकी फंडिंग राज्य से कर्ज से आनी थी। हवाई अड्डे, रेलवे और सड़कों के लिए कुल निवेश NOK 22 अरब था। नए मुख्य हवाई अड्डे का निर्माण 13 अगस्त 1994 को शुरू हुआ। पश्चिमी रनवे पहले से ही था, और 1989 में वायु सेना द्वारा पुनर्निर्मित किया गया था। एक नया, पूर्वी रनवे बनाने की जरूरत थी। हवाई अड्डे पर एक पहाड़ी को उड़ा दिया गया था, और जहां जरूरत होती थी, वहां मिट्टी भर दी जाती थी। हवाई अड्डे और रेलवे के निर्माण के लिए 13,000 मानव-वर्ष की आवश्यकता थी। 220 कार्यदायी संस्थाओं का इस्तेमाल किया गया था, और कामकाजी दुर्घटनाएं राष्ट्रीय औसत की एक तिहाई थीं, बिना किसी मौत के। फोर्नेबू के लिए अंतिम उड़ानें 7 अक्टूबर 1998 को हुई थीं। उस रात, 300 लोगों और 500 ट्रकों ने फोर्नेबू से गार्डर्मोएन तक उपकरण पहुँचाए। गार्डर्मोएन आधिकारिक तौर पर 8 अक्टूबर 1998 को खोला गया। एयरलाइंस को गार्डरमोएन में अपनी सुविधाओं का निर्माण करने की स्वंय जरूरत थी। एसएएस ने NOK 1.398 अरब में 55000 m2 क्षेत्र में एक परिसर का निर्माण किया जिसमें उसके विमानों के लिए एक तकनीकी केंद्र, केबिन भंडारण, गैरेज और कार्गो टर्मिनलों इत्यादि शामिल थे। इसमें NOK 750 मिलियन से बने डगलस डीसी -9 और मैकडॉनेल डगलस एमडी -80 के अपने बेड़े के लिए एक तकनीकी रखरखाव केंद्र भी शामिल है।
केश (सिख धर्म)
महत्व
केश परमात्मा के प्रति समर्पण का प्रतीक है जिससे यह संदेश मिलता है कि एक सिख को भगवान की इच्छा का ही अनुसरण करना चाहिए। 1699 में अमृत संचार के समय, गुरु गोबिन्द सिंह ने इसका कारण स्पष्ट किया था: मेरा सिख उस्तरे का प्रयोग नहीं करेगा। उसके लिए उस्तरे का प्रयोग या दाढी के बाल काटना व्यभिचार के समान पाप होगा। खालसा के लिए एसे निशान होने चाहिएं जिससे कि वे खालिस (शुद्ध) दिखाई दें।
ओस्लो हवाई अड्डा, गार्डरमोएन
सुविधाएं
हवाई अड्डा 13 km2 के क्षेत्र में फैला है और आंशिक रूप से हर्ट्सफील्ड-जैक्सन अटलांटा अंतरराष्ट्रीय हवाई अड्डे के जैसे दो समानांतर रनवे और एक ही लाइन पर दो पियर के साथ एक टर्मिनल के साथ तैयार किया गया है। ओस्लो हवाई अड्डा ओस्लो शहर के केंद्र के उत्तर-पूर्वोत्तर 19 NM पर स्थित है ।
केश (सिख धर्म)
महत्व
केशों की महत्ता सिख धर्म में इतनी अधिक है कि मुग़ल साम्राज्य द्वारा सिखों के दमन के दौरान सिखों ने केश कटवाकर मुस्लिम शासकों को खुश करने की बजाय मौत को चुना। इस संदर्भ में भाई तारू सिंह की शहीदी उल्लेखनीय है, जिनकी खोपड़ी उतार ली गई लेकिन वे केश कटवाने के लिए तैयार नहीं हुए और अंततः शहीद हो गए।
ओस्लो हवाई अड्डा, गार्डरमोएन
रनवे और हवाई यातायात नियंत्रण
हवाई अड्डे में दो समानांतर रनवे हैं, जो 01/19 संरेखित हैं। पश्चिमी रनवे 01L/19R 3600 x, जबकि पूर्वी रनवे 01R/19L 2950 x का है। दोनों में टैक्सीवे हैं, जो प्रति घंटे 80 हवाई आवाजाही की अनुमति देते हैं। रनवे कैट IIIA इंस्ट्रूमेंट लैंडिंग सिस्टम से लैस हैं और हवाई अड्डे की निगरानी 91 m लंबा नियंत्रण टावर करता है। एक बार प्रस्थान करने के बाद जब विमान हवाई अड्डे से 15 km दूर होते हैं तो, ओस्लो एयर ट्रैफिक कंट्रोल सेंटर द्वारा उनका मार्ग दर्शन किया जाता है, जो हॉकसेन रडार की मदद से हवाई क्षेत्र की निगरानी करता है। हवाईअड्डे के पास दो ग्राउंड रडार हैं, प्रत्येक रनवे के दूर की तरफ। दोनों फाटकों पर और टैक्सीवे के साथ, रोशनी की एक स्वचालित प्रणाली है जो विमान का मार्गदर्शन करती है। टारमैक पर, इन्हें रडार द्वारा संचालित किया जाता है, जबकि इन्हें गेट पर मोशन सेंसर द्वारा नियंत्रित किया जाता है।
केश (सिख धर्म)
आधुनिक युग में केश
आधुनिक युग में छोटे बालों के रिवाज ने इस प्रथा को कम किया है। ऐसा अनुमान है कि पंजाब के कुछ भागों में तो 80% तक युवाओं ने अपने बाल कटवाए हुए हैं। प्रमुख कारण मात्र सुविधा का है - रोज़ क़घा करना, जूड़ा करना आदि से बचने के लिए। फैशन आदि के कारणों से भी आजकल के युवा इस प्रथा से विमुख होते जा रहे हैं।
ओस्लो हवाई अड्डा, गार्डरमोएन
सैन्य वायु स्टेशन
ओस्लो हवाई अड्डे पर यात्री टर्मिनल के उत्तर की ओर स्थित गार्डरमोएन में रॉयल नॉर्वेजियन वायु सेना का एक हवाई अड्डा है। यह बेस 1994 से है और इसमें सेना की 335वीं-स्क्वाड्रन है जो तीन लॉकहीड सी-130 हरक्यूलिस परिवहन विमानों को संचालित करती है। एयरबेस विदेशों में जाने वाले लगभग सभी सैन्य माल को भी संभालता है। वायु सेना के पास एक 41000 m2 का एक बंद भवन है। सेना अपने यात्री परिवहन की जरूरतों के लिए नागरिक टर्मिनलों का भी उपयोग करती है, और हर साल मुख्य टर्मिनल से 200,000 लोगों को चार्टर्ड और अनुसूचित उड़ानों के साथ भेजती है। नॉर्वे जाने वाले वीआईपी और अधिकारियों के लिए वायु सेना स्टेशन मुख्य प्रवेश बिंदु के रूप में कार्य करता है।
केश (सिख धर्म)
प्रताड़ना
11 सितम्बर 2001 के हमलों के बाद पश्चिमी देशों में कई लोगों ने सिखों को गलती से मुसलमान समझ लिया और घृणा अपराध के कई मामले सामने आए। मेसा, एरिज़ोना में रहने वाले एक सिख बलबीर सिंह सोढी को मुस्लिम समझकर सितंबर 16, 2001 को गोली से मार दिया गया।
सितंबर 2012 में रेडिट के एक सदस्य ने एक सिख युवती बलप्रीत कौर की पोटो पोस्ट करके उसके चेहरे पर उगे बालों का मज़ाक उड़ाया। किंतु उस युवती ने बहुत शालीनता से उत्तर दिया और फोटो पोस्ट करने वाले को माफी माँगनी पड़ी। यह किस्सा बाद में वायरल हो गया।
ओस्लो हवाई अड्डा, गार्डरमोएन
संगठन
हवाई अड्डे का स्वामित्व ओस्लो लुफ्थवन एएस के पास है, जो एक लिमिटेड कंपनी है, जो पूरी तरह से एविनोर के स्वामित्व में है, जो 46 नॉर्वेजियन हवाई अड्डों के संचालन के लिए जिम्मेदार एक राज्य की स्वामित्व वाली कंपनी है। 2010 में, ओस्लो लुफ्थवन का नॉक 3,693 मिलियन का राजस्व था, जिससे टैक्स देने के बाद नॉक 1,124 मिलियन की आय हुई। हवाई अड्डे से यह लाभ काफी हद तक एविनॉर के पास जाता है, जो इसे देश भर में छोटे प्राथमिक और क्षेत्रीय हवाई अड्डे के परिचालन घाटे को कम करने के लिए सब्सिडी देने के लिए इस्तेमाल करता है । 2010 के अंत में, ओस्लो लुफ्थवन में 439 कर्मचारी थे।
नवटोल, सरिसबपाही
नवटोल, सरिसब-पाही (पश्चिमी) पंचायत, भारतीय राज्य बिहार के मधुबनी जिले में पंडौल प्रखंड में स्थित एक छोटा सा गाँव है। यह राष्ट्रीय राजमार्ग 57 गंगौली चौक से 1.5 किलोमीटर उत्तर में स्थित है। यह गाँव 26° 14'13.43" N 86° 09'12.59" E पर स्थित है। इसकी कुल जनसंख्या लगभग 13,000 से 17,000 के बीच है। इस गाँव में मैथिली, हिन्दी, अंग्रेजी जानने वाले व लिखने-पढ़ने वाले लोग और मैथिली यहाँ की मुख्य भाषा है। यहाँ की लिपि, देवनागरी एव्ं मिथिलाक्षर(तिरहुता) है। यहाँ एक सरकारी माध्यमिक विद्यालय है, यह एक संकुल संसाधन केन्द्र भी है। इस गाँव में होने वाले प्रतिवर्ष शारदीय नवरात्र का आयोजन काफी प्राचीन है।
पौराणिक वर्णन
यह क्षेत्र सारस्वत साधना का सिद्धपीठ, ब्राह्मण लोगों का विद्यामन्दिर, मिथिला के न्याय-विशेष का प्रधान केन्द्र था। सरिसबपाही जिसका प्राचीन नाम सिद्धार्थ क्षेत्र है, का उल्लेख सम्पूर्ण स्कन्द पुराण के नागर-खंड में (अध्याय-५२,श्लोक -६-७) में मिलता है। कपिलमुनि के आश्रम से दो योजन' (ल. १६ मील) दक्षिण-पूर्व (आग्नेय कोण) में सिद्धार्थ-क्षेत्र अवस्थित है। वराहपुराण के अनुसार भगवान कृष्ण के अग्रज श्री बलभद्र का अपने मिथिला प्रवास के समय सिद्धार्थ क्षेत्र में "सरिसब की खेती करनेवाली भूमि पर " गदा शिक्षा का अखाडा था। स्कन्द पुराण के नागर खण्ड में एक सौ (१००) अध्याय का मिथिलाखण्ड मिलता है जिसमें बलभद्र का मिथिला वास, पुराण का एक प्रसिद्ध कथा है। श्री बलभद्र जब भगवान कृष्ण से रूठकर मिथिला आये, जहाँ मिथिला के राजा जनक ने पूर्ण सत्कार से अपने यहाँ स्थान दिया एव्ं तीन वर्ष तक मिथिला में निवास किया। इसका वर्णन 'विष्णुपुराण' (चतुर्थ अंश, अध्याय-१३) और हरिवंश पुराण (अध्याय-४०) में मिलता है। वाराहपुराण में (अध्याय-१६०, श्लोक -४४-४५) उल्लेख है कि श्री बलभद्र के उपास्या देवी माँ सिद्धेश्वरी थी। बलभद्र ने अपने मिथिला वास के समय सरिसब में माता सिद्धेश्वरी की स्थापना की और सिद्धेश्वर शिव मंदिर को स्थापित किया, माता सिद्धेश्वरी की भव्य म्ंदिर एव्ं शिव म्ंदिर, आज भी सरिसब-पाही में स्थित है।
सरिसब को मैथिली में उस तेलहन को कहते हैं,जिसे संस्कृत में गौरसर्षप कहा जाता है, जिसका पर्यायवाची शब्द सिद्धार्थ होता है। इस भूभाग में अतिप्राचीन काल में सरिसब (पीली सरसों) का वन होता था जिसके पीले फूलों की सुग्ंध से पुरा क्षेत्र उद्भासित रहता था। सरिसब-पाही के बारे में एक अतिप्राचीन कहानी है कि किसी समय यह एक विशाल नगर का मध्य भाग था,जिसे अमरावती नगर कहा जाता रहा था। जो उत्तर में भगवतीपुर (जिला-मधुबनी) से लेकर दक्षिण में बाजितपुर(जिला-दरभ्ंगा) तक बसा हुआ था। जिसका पूर्वी भाग अभी उजान गाँव (जिला-दरभ्ंगा) जाना जाता है एवं इसका पश्चिमी भाग ,जमसम(जिला-मधुबनी) तक माना गया है। अभी भी सरिसब-पाही में सातो डीह (भूमि), "यहाँं कुम्हारों की वस्ती थी" एव्ं सातो गाछी (आम का बगीचा) प्रसिद्ध स्थान है जहाँ से मिट्टी के टूटे हुए बर्तन के अंश मिलते है। यहाँ एक पुरानी नदी की सूखी हुइ स्थान मिलती है, जिसे अमरावती नदी का अंश कहा जाता है।
रोहित शेट्टी
रोहित शेट्टी (जन्म १४ मार्च १९७३) हिन्दी फिल्म उद्योग बॉलीवुड के एक निर्देशक हैं। रोहित निर्देशित प्रमुख फिल्में गोलमाल, गोलमाल रिटर्न्स, ऑल द बेस्ट, गोलमाल ३, सिंघम,बोल बच्चन और सिम्बा हैं। इनकी गिनती बॉलीवुड के सबसे सफल निर्देशकों में होती है।
व्यक्तिगत जीवन
रोहित कर्नाटक के मैंगलोर शहर से सम्बन्ध रखते हैं। उनके पिता हिन्दी और कन्नङ फिल्मों के विख्यात फाइट मास्टर एम. बी. शेट्टी थे जिन्होने कुछ फिल्मो मे अभिनय भी किया था। रोहित को बचपन से ही फिल्मों का शौक रहा है। रोहित का खुद का कहना है कि अभिनय उनके वश की चीज नही है। वह शुरु से ही एक निर्देशक बनना चाहते थे। हालांकि वह कुछ फिल्मों मे छोटी-मोटी भूमिकाओं मे दिखते रहते हैं।
फिल्म निर्देशन
रोहित शेट्टी ने अपना कैरियर १७ वर्ष की उम्र मे सहायक निर्देशक के रूप मे कुकू कोहली की फिल्म फूल और काँटे से शुरु किया। यह फिल्म अजय देवगन की भी पहली फिल्म थी। इसके बाद रोहित ने कुकू के साथ एक और कोहिनूर फिल्म पर भी काम किया लेकिन यह फिल्म प्रदर्शित नही हो सकी। रोहित ने कुकू के साथ सुहाग, हकीकत और जुल्मी फिल्मों मे भी काम किया। अनीस बज्मी के साथ रोहित ने प्यार तो होना ही था मे भी सहायक निर्देशक के रूप मे काम किया। कॅरियर के शुरुआती दौर से अजय देवगन की फिल्मों से जुड़े होने की वजह से दोनों के बीच अच्छी दोस्ती हो गयी। यही वजह थी कि अजय ने रोहित को अपनी फिल्म राजू चाचा में एसोसिएट डायरेक्टर के तौर पर जोड़ा।
रोहित ने एक स्वतंत्र निर्देशक के रूप मे अपना कैरियर २००३ मे अजय देवगन और अभिषेक बच्चन अभिनीत फिल्म जमीन से शुरू किया। जमीन का बॉक्स ऑफिस पर प्रदर्शन औसत रहा। २००६ मे आयी हास्य फिल्म गोलमालः फन अनलिमिटेड ने रोहित को बॉलीवुड के सफल निर्देशकों के साथ ला खङा किया। इस फिल्म ने बॉक्स ऑफिस पर बहुत ही अच्छा व्यवसाय किया। यह रोहित के कैरियर की पहली हिट फिल्म थी। २००८ मे रोहित ने अपनी तीसरी फिल्म सण्डे का निर्देशन किया। इस फिल्म मे अजय देवगन, अरशद वारसी, इरफान खान और आयशा टाकिया मुख्य भूमिकाओं मे थे। यह फिल्म भी बॉक्स ऑफिस पर हिट रही। गोलमाल श्रृंखला की अगली फिल्म गोलमाल रिटर्न्स भी हिट रही। २००९ मे रोहित शेट्टी निर्देशित फिल्म ऑल द बेस्टः फन बिगिन्स उस साल की सबसे ज्यादा कमाई करने वाली फिल्मों मे से एक है। गोलमाल श्रृंखला की तीसरी फिल्म गोलमाल ३ ब्लॉकबस्टर साबित हुई।
गोलमाल सीरिज से लोकप्रिय हुए रोहित ने कॉमेडी फिल्मों के बाद २०११ मे अजय देवगन को मुख्य अभिनेता के रूप मे लेकर एक्शन फिल्म सिंघम का निर्देशन किया। यह शेट्टी के कैरियर की सबसे सफल फिल्म साबित हुई। बॉलीवुड के 100 करोड़ क्लब मे शामिल फिल्मों मे से यह भी एक है। सिंघम से मिली अपार सफलता के बाद रोहित शेट्टी बॉलीवुड में एक्शन डायरेक्टर के नाम से मशहूर हो गये। २०१२ मे रोहित ने एक बार फिर अजय देवगन और अभिषेक बच्चन को लेकर बोल बच्चन फिल्म का निर्देशन किया। इस फिल्म मे अमिताभ बच्चन बोल बच्चन के आइटम नंबर मे दिखाई दिये थे। गोलमाल ३ और सिंघम के बाद इस फिल्म ने भी १०० करोङ रुपये से ज्यादा की कमाई की। रोहित शेट्टी एकमात्र ऐसे निर्देशक हैं जिनकी तीन फिल्में गोलमाल ३, सिंघम और बोल बच्चन सौ करोड़ क्लब में शामिल हैं। करण जौहर ने रोहित शेट्टी और बोल बच्चन की जमकर तारीफ करते हुये कहा कि वह इंडस्ट्री में हमारे पास निसंदेह सबसे अधिक मुख्यधारा के व्यक्ति हैं। इसके बाद रोहित सुपरस्टार शाहरुख खान को लेकर चेन्नई एक्सप्रेस बनाने जा रहे हैं। इस फिल्म को प्रदर्शित होने से पहले ही 105 करोड़ रुपए में बेच दिया गया है।
भारत में जल आपूर्ति और स्वच्छता
भारत में पेयजल आपूर्ति और स्वच्छता, सरकार और समुदायों के विस्तृत कार्यक्षेत्र में सुधार के विभिन्न स्तरों के लंबे प्रयासों के बावजूद अपर्याप्त है। पानी और स्वच्छता में निवेश का स्तर, अंतरराष्ट्रीय मानकों से कम है, हालांकि 2000 के बाद से इसमें वृद्धि हुई है। उदाहरण के लिए, 1980 में ग्रामीण स्वच्छता कार्यक्षेत्र का अनुमान 1% था, जोकि 2008 में बढ़कर 21% तक पहुंच गया था। इसके अलावा, 1990 में स्वच्छ जल के बेहतर स्रोतों तक पहुंच 72% से बढ़कर 2008 में 88% हो गया था। साथ ही, बुनियादी ढांचे के संचालन और रखरखाव के प्रभारी स्थानीय सरकारी संस्थानों को अशक्त माना जाता है और उनके कार्यों को पूरा करने के लिए वित्तीय संसाधनों की भी कमी रहती है। इसके साथ ही, केवल दो भारतीय शहरों में लगातार पानी की आपूर्ति है और 2008 के अनुमान के अनुसार लगभग 69% भारतीय अभी भी उन्नत स्वच्छता सुविधाओं से वंचित है। वाटरएड द्वारा किए गए एक अध्ययन के अनुसार शहरी क्षेत्रों में रहने वाले 157 मिलियन लोग या 41 प्रतिशत भारतीय पर्याप्त स्वच्छता के बिना रहते हैं। स्वच्छता के बिना रहने वाले शहरी लोगों की सबसे बड़ी संख्या के कारण इस मामलें में भारत शीर्ष पर आता है। भारत, शहरी स्वच्छता संकट में सबसे ऊपर है, इसमें स्वच्छता के बिना शहरी निवासियों की सबसे बड़ी मात्रा है और तकरीबन 41 मिलियन से अधिक लोगों खुले में शौच करते हैं।
पहुँच
2015 में, शहरी क्षेत्रों में 96% और ग्रामीण इलाकों के 85% आबादी अर्थात कुल आबादी का 88% लोगों की कम से कम बुनियादी पानी तक पहुंच थी। 2016 से "कम से कम बुनियादी जल" शब्द, पहले इस्तेमाल किए गए "बेहतर जल स्रोत" की जगह उपयोग किया जा रहा है। 2015 में भारत में, 44% लोगों को "कम से कम बुनियादी स्वच्छता", या शहरी क्षेत्रों में 65% और ग्रामीण इलाकों में 34% तक पहुंच थी। 2015 में, 150 मिलियन लोग बुनियादी जल और 708 मिलियन लोग बुनियादी शौच सुविधाओं के बिना थे।
पिछले वर्षों में, 2010 में, संयुक्त राष्ट्र ने भारतीय आंकड़ों के आधार पर अनुमान लगाया था कि 525 मिलियन लोग खुले में शौच करते हैं। जून 2012 में ग्रामीण विकास मंत्री जयराम रमेश ने कहा कि भारत दुनिया का सबसे बड़ा "खुला मैदान शौचालय" है। उन्होंने यह भी टिप्पणी की कि पाकिस्तान, बांग्लादेश और अफगानिस्तान इसमें बेहतर हैं।
भारतीय मानदंडों के मुताबिक, बेहतर पानी की आपूर्ति तक पहुंच मौजूद है यदि कम से कम 40 लीटर/व्यक्ति/दिन, सुरक्षित पेयजल 1.6 किमी या 100 मीटर के भीतर प्रदान किया जाये। प्रति 250 व्यक्तियों में कम से कम एक पंप होना चाहिए।
शहरी क्षेत्रों में, जिन्हें पाइप नेटवर्क द्वारा पानी नहीं प्राप्त होता हैं उन्हें अक्सर निजी जल विक्रेताओं से संदिग्ध गुणवत्ता के महंगी पानी लेना पड़ता है। उदाहरण के लिए, दिल्ली में पानी के ट्रको को यमुना नदी के किनारे बने अवैध कुओं से 0.75 रुपये प्रति गैलन (२.८४ प्रति लीटर) की दर से पानी मिलता है।
स्वास्थ्य प्रभाव
पर्याप्त स्वच्छता और सुरक्षित पानी की कमी से स्वास्थ में नकारात्मक प्रभाव पड़ते हैं जिनमें डायरिया शामिल है, जिसे यात्रियों द्वारा "दिल्ली बेली" के रूप में संदर्भित किया जाता है, और सालाना लगभग 10 मिलियन आगंतुक इससे प्रभावित होते है। हालांकि अधिकांश पर्यटक जल्द ही ठीक हो जाते हैं या उचित देखभाल प्राप्त करते हैं। सीवर श्रमिकों की निराशाजनक परिस्थितियाँ एक और चिंता है। दिल्ली में सीवेज श्रमिकों की कामकाजी परिस्थितियों के एक सर्वेक्षण से पता चला है कि उनमें से ज्यादातर पुरानी बीमारियों, श्वसन समस्याओं, त्वचा विकार, एलर्जी, सिरदर्द और आंखों के संक्रमण से पीड़ित हैं।
जल आपूर्ति और जल संसाधन
गिरते भूजल तालिका (जल स्तर) और पानी की खराब गुणवत्ता ने भारत के कई हिस्सों में शहरी और ग्रामीण जल आपूर्ति दोनों की स्थिरता में खतरा पैदा कर दिया है। सतह के पानी पर निर्भर शहरों में प्रदूषण, पानी की कमी और उपयोगकर्ताओं के बीच संघर्ष में वृद्धि होने लगी है। उदाहरण के लिए, बैंगलोर 1974 से कावेरी नदी के पानी पर काफी हद तक निर्भर रहता है, आज यह पानी कर्नाटक और तमिलनाडु राज्यों के बीच विवाद का विषय है। अन्य भारतीय शहरों में पानी की होने पर उच्च लागत पर अधिक दूरी से और जल पूर्ति की जाती है। बैंगलोर के मामले में, 33.84 बिलियन (यूएस $471.3 मिलियन) के कावेरी चौथे चरण परियोजना, चरण दो में 100 किमी की दूरी से प्रति दिन 500,000 घन मीटर पानी की आपूर्ति शामिल है, इसके बावजूद शहर की आपूर्ति में मात्र दो तिहाई की ही वृद्धि हुई है।
कुछ तटीय इलाकों में समुद्री जल का अलवणीकरण कर आपूर्ति, पेयजल का एक महत्वपूर्ण स्रोत बन गया है। उदाहरण के लिए, चेन्नई मेट्रोपॉलिटन वाटर सप्लाई और सीवरेज बोर्ड ने 2010 में मिंजुर में प्रति दिन 100,000 एम3 की क्षमता वाले बड़े समुद्री जल विलवणीकरण संयंत्र की स्थापना की है। उसी वर्ष निममेली में उसी क्षमता वाले दूसरा संयंत्र अनुबंधित किया गया है।
मो काहाणी
मो काहाणी  ओड़िया भाषा के विख्यात साहित्यकार कुंजबिहारी दास द्वारा रचित एक आत्मकथा है जिसके लिये उन्हें सन् 1979 में ओड़िया भाषा के लिए साहित्य अकादमी पुरस्कार से सम्मानित किया गया।
जगत दर्शनरे जगन्नाथ
जगत दर्शनरे जगन्नाथ  ओड़िया भाषा के विख्यात साहित्यकार गुरुचरण पटनायक द्वारा रचित एक सांस्कृतिक अध्ययन है जिसके लिये उन्हें सन् 1994 में ओड़िया भाषा के लिए साहित्य अकादमी पुरस्कार से सम्मानित किया गया।
ग्लेन टी मार्टिन
ग्लेन टी मार्टिन (जन्म: 22 जनवरी 1944) विश्व संविधान और संसद संघ (डब्ल्यूसीपीए) के अध्यक्ष हैं। वह रेडफोर्ड यूनिवर्सिटी, वर्जीनिया में दर्शन और धार्मिक अध्ययन के प्रोफेसर हैं। वह शांति अध्ययन कार्यक्रम के संस्थापक हैं, जिनमें से वे वर्तमान में रेडफोर्ड विश्वविद्यालय में 1994 से इस कार्यक्रम के अध्यक्ष हैं। वह लोकतांत्रिक विश्व कानून की दार्शनिक नींव, मानव मुक्ति की खोज और न्याय और स्थिरता के साथ वैश्विक शांति के मुद्दों से संबंधित पुस्तकों के लेखक हैं। उनकी पुस्तक जो कैम्ब्रिज स्कॉलर्स पब्लिशर्स (2018) के साथ छपी थी, उसका नाम 'ग्लोबल डेमोक्रेसी एंड ह्यूमन सेल्फ-ट्रांसेंडेंस' है। वह लोकतांत्रिक विश्व कानून, धर्म के दर्शन और शांति अध्ययन के दार्शनिक नींव पर प्रोफेसर और लेखक हैं, उन्हें 2013 के गुसी अंतर्राष्ट्रीय शांति पुरस्कार से सम्मानित किया गया था। यह शांति पुरस्कार पृथ्वी संविधान के तहत न्याय के साथ विश्व शांति की ओर से उनके वैश्विक कार्य के लिए है। वह अमेरिकन एसोसिएशन ऑफ यूनिवर्सिटी के प्रोफेसरों के रेडफोर्ड विश्वविद्यालय अध्याय के अध्यक्ष भी हैं।
हास्यरसर नाटक
हास्यरसर नाटक  ओड़िया भाषा के विख्यात साहित्यकार गोपाल छोटराय द्वारा रचित एक एकांकी–संग्रह है जिसके लिये उन्हें सन् 1982 में ओड़िया भाषा के लिए साहित्य अकादमी पुरस्कार से सम्मानित किया गया।
शिल्पा आनंद
शिल्पा आनंद हिन्दी फिल्मों एवं धाराविकों की प्रसिद्ध अभिनेत्री हैं।
नारीन प्रांत
नारीन प्रांत ( किरगिज़: Нарын областы, अंग्रेज़ी: Naryn Province ) मध्य एशिया के किर्गिज़स्तान देश का एक प्रांत है। इस प्रांत की राजधानी भी नारीन नाम का ही शहर है।
विवरण
नारीन प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २० दिसम्बर १९६२ को इसका प्रांतीय स्तर हटा दिया गया। ११ दिसम्बर १९७० को इसका फिर से गठन हुआ लेकिन ५ अक्टूबर १९८८ को इसका इसिक कुल प्रान्त में विलय कर दिया गया। १४ दिसम्बर १९९० को इसे फिर 'नारीन प्रान्त' के नाम से प्रांतीय दर्जा मिला। यह प्रांत एक आकर्षक पहाड़ी इलाका है जहाँ सुन्दर पर्वत, झरने और ऊंचे पहाड़ी मैदान विस्तृत हैं। इस प्रांत की सोन-कुल ( Son-Kul ) और चतिर-कुल ( Chatyr-Kul ) झीलें मशहूर हैं। यहाँ एक 'ताश रबत' ( Tash Rabat ) नामक १५वीं सदी का पत्थर का एक सराय भी है जहाँ यात्री सस्ताया करते थे।
सन् २००९ की जनगणना में प्रांत के ९९.२% लोग किरगिज़ समुदाय के थे। इसके अलावा यहाँ उज़बेक, दूंगन, उइग़ुर, काज़ाख़ और रूसी जातियों के छोटे समुदाय भी रहते हैं। यह प्रान्त किरगिज़स्तान का सबसे ग़रीब सूबा माना जाता है। यहाँ भेड़ों, घोड़ों और यैकों का पशु-पालन आमदन का मुख्य स्रोत है और इनसे दूध, ऊन और मांस बनता है। सोवियत ज़माने में यहाँ खनिजों की खानें विकसित की गई लेकिन उनसे ज़्यादा मुनाफ़ा नहीं हुआ और वे अधिकतर बंद हो गई हैं।
करन वाही
करन वाही एक हिन्दी धाराविकों व फिल्मों के एक प्रसिद्ध अभिनेता हैं।
बिपुल दिगन्‍त
बिपुल दिगन्‍त  ओड़िया भाषा के विख्यात साहित्यकार गोपालकृष्‍ण रथ द्वारा रचित एक कविता है जिसके लिये उन्हें सन् 2014 में ओड़िया भाषा के लिए साहित्य अकादमी पुरस्कार से सम्मानित किया गया।
बेलहरा
बेलहरा (Belhara) भारत के उत्तर प्रदेश राज्य के बाराबंकी ज़िले में स्थित एक गाँव है।
भूगोल
यह ज़िला मुख्यालय, बाराबंकी, से लगभग 39 किमी उत्तर की ओर स्थित है। बेलहरा के उत्तर में रामपुर मथुरा और पूर्व मे सूरतगंज पड़ता है।
विवरण
यहाँ से प्रसिद्ध देवा शरीफ हाजी वारिस की दरगाह लगभग 26 किलोमीटर दक्षिण में स्थित है। हर वर्ष दिसम्बर और जनवरी के महीनों में शिवरात्रि के अवसर पर एक बड़ा मेला आयोजित किया जाता है। मोहर्रम की पहली तिथि से दस तिथि तक बेलहरा मदरसे में कार्यक्रम किया जाता है, जिसमे इमाम हसन हुसैन के बारे में और अल्लाह रसूल के बारे में जानकारी दी जाती है।
बेलहरा मार्केट
बाबा साहब चौराहे पर "फैसल जनसेवा" लोकप्रिय है। इसके अलावा "दिलीप जनसेवा", "पुजारी जनसेवा", "इरम स्टूडियो" आदि बेलहरा में स्थित हैं।
व्यापारिक
बेलहरा रामपुर मथुरा रोड पर बैंक ऑफ इंडिया व महमूदाबाद मार्ग पर आर्यावर्त ग्रामीण बैंक भी मोजूद है।
बेलहरा दुर्ग
बेलहरा दुर्ग पांच सौ वर्ष पुराना है। किले के पास बेलहरा पुलिस चौकी भी मौजूद है।
अमृतर संतान
अमृतरसंतान  ओड़िया भाषा के विख्यात साहित्यकार गोपीनाथ मोहांती द्वारा रचित एक उपन्यास है जिसके लिये उन्हें सन् 1955 में ओड़िया भाषा के लिए साहित्य अकादमी पुरस्कार से सम्मानित किया गया।
प्रतापगढ़ (राजस्थान) का इतिहास
स्थापना और राज्य-विस्तार
सुविख्यात इतिहासकार महामहोपाध्याय पंडित गौरीशंकर हीराचंद ओझा (1863–1947) के अनुसार "प्रतापगढ़ का सूर्यवंशीय राजपूत राजपरिवार मेवाड़ के गुहिल वंश की सिसोदिया शाखा से सम्बद्ध रहा है". महाराणा कुम्भा (१४३३-१४६८ ईस्वी) चित्तौडगढ़ और महाराणा प्रताप भी इसी वंश के प्रतापी शासक थे, कहा जाता है कि उनके चचेरे भाई क्षेम सिंह/क्षेमकर्ण से उनका संपत्ति संबंधी कोई पारिवारिक विवाद कुछ इतना बढ़ा कि नाराज़ महाराणा कुम्भा ने उन्हें अपने राज्य चित्तौडगढ़ से ही निर्वासित कर दिया। कुछ का मानना है कि भाई-भाई में तलवारें न खिंचें, इसलिए क्षेमकर्ण स्वयं घरेलू-युद्ध टालने की गरज से चित्तोड़गढ़ को अलविदा कह आये। उन का परिवार मेवाड के दक्षिणी पर्वतीय इलाकों में कुछ समय तक तो लगभग विस्थापित सा रहा, बाद में क्षेमकर्ण ने सन १४३७ ईस्वी में मेवाड के दक्षिणी भूभाग, देवलिया आदि गांवों को तलवार के बल पर 'जीत कर' अपना नया राज्य स्थापित किया।
क्षेमकर्ण के पुत्र (और महाराणा कुम्भा के भतीजे) महाराणा सूरजमल ने १५१४ ईस्वी में देवगढ़ (या देवलिया) ग्राम में अपना स्थाई ठिकाना बनाते हुए 'नए राज्य' का विस्तार किया। बाद में सूरजमल के वंशज महारावत प्रतापसिंह ने १६८९-१६९९ में देवगढ़ से थोड़ी दूर, एक नया नगर 'प्रतापगढ़' बसाया।
यहाँ देवलिया में आज भी एक पुराना राजमहल, भूतपूर्व-राजघराने के स्मारक (छतरियां), तालाब, बावड़ियाँ, मंदिर और कई अन्य ऐतिहासिक अवशेष विद्यमान हैं। देवगढ़ में ही मातृशक्ति के एक रूप 'बीजमाता' का एक पुराना मंदिर तो है ही, जैनियों का भगवान मल्लिनाथ मंदिर और राम-दरबार मंदिर (रघुनाथद्वारा) भी हैं, जहाँ राम और लक्ष्मण को मूर्तिकार ने बड़ी-बड़ी राजस्थानी मूंछों में दिखाया है। (मूंछ वाले राम-लक्ष्मण की मूर्तियां कम हैं, कौन जाने शायद सिर्फ यहीं हों!) इसी मंदिर की छत पर सूर्य के प्रकाश की सहायता से समय बताने वाली संगमरमर की धूप घड़ी भी है।
प्रतापगढ़ के भूतपूर्व शासकों का वंशवृक्ष
कालक्रमानुसार प्रतापगढ़ के भूतपूर्व शासकों का वंशवृक्ष कुछ इस तरह मिलता है: क्षेमकर्ण (1437-1473) सूरजमल (1473-1530) बाघ सिंह (1530-1535) राय सिंह (1535-1552) विक्रम सिंह (1552-1563) तेज सिंह (1563-1593) भानु सिंह (1593-1597) सिंहा (1597-1628) जसवंत सिंह (1628) हरि सिंह (1628-1673) महारावत प्रताप सिंह (1673-1708) पृथ्वी सिंह (1708-1718) संग्राम सिंह (1718-1719) उम्मेद सिंह (1719-1721) गोपाल सिंह (1721-1756) सालिम सिंह (1756-1774) सामंत सिंह (1774-1844) दलपत सिंह (1844-1864) उदय सिंह (1864-1890) रघुनाथ सिंह (1890-1929) (सर) रामसिंह (1929-1940) और अंत में, अम्बिकाप्रसाद सिंह (1940-1948)
इतिहास की किताबों में 'परताबगढ़-राज' की पंद्रहवीं सदी से प्रायः अगले सौ सालों तक का कोई लंबा-चौड़ा विवरण नहीं मिलता, पर [महारावत प्रताप सिंह, जिन्होंने प्रतापगढ़ की स्थापना कान्ठल राज की नई राजधानी के रूप में की, के वक्त से यहां के इतिहास पर थोड़ी बहुत रोशनी ज़रूर डाली जा सकती है! (सालों तक इस का नाम प्रतापगढ़ नहीं, आदिवासी ढब ढंग से 'परताबगढ़' ही लिखा और बोला जाता था।) प्रताप सिंह के बाद पृथ्वी सिंह (१७०८-१७१८) संग्राम सिंह (१७१८-१७१९) उम्मेद सिंह (१७१९-१७२१) और गोपाल सिंह के सन १७२१ से १७५६ तक शासन के बारे में ज्यादा सामग्री इतिहास के स्रोतों में अंकित नहीं है। हाँ, इतना संकेत तो ज़रूर मिलता है कि एक शाही फरमान द्वारा महारावत प्रताप सिंह के उत्तराधिकारी पृथ्वी सिंह को शाह आलम (प्रथम) ने "बसाड के परगने की आय के अलावा अपनी प्रजा के लिए खुद अपने सिक्के ढाल सकने का अधिकार" दिया था।
यह भी उल्लेख इतिहास के दस्तावेजों में मिलता है कि गोपाल सिंह के शासन-काल में मराठे हर तरफ़ सर उठाने लगे थे और वे बाहुबल के आधार पर देसी रियासतों पर बकायदा संगठित हमले करते थे, पर गोपाल सिंह ने मेवाड से अपने अच्छे संबंधों के चलते उदयपुर के महाराणा से न केवल धरियावद परगने का शासन प्राप्त किया था, बल्कि वह मराठों की लूट से भी अपने राज्य को बहुत कुछ महफूज़ रख सके थे।
प्रतापगढ़ राज्य मुग़ल और ब्रिटिश काल में
मुग़ल और ब्रिटिश काल में प्रतापगढ़ राज्य 'बाहरी' हस्तक्षेपों से बहुत कुछ अछूता रहा, कुछ इसलिए भी कि न केवल यहाँ के तत्कालीन राजाओं ने दिल्ली के शासकों को १५,००० रुपये की सालाना 'खिराज' देने का निश्चय किया, बल्कि सालिम सिंह (1756-1774) ने मुग़ल-शासक शाह आलम (द्वितीय) से अपने राज्य के लिए नए 'सालिमशाही सिक्के' प्रचलित करने की लिखित स्वीकृति का नवीनीकरण करवाया, जो 'परताबगढ़' की स्थानीय-टकसाल में में ही ढाले जाने वाले थे। १७६१ में मल्हार राव होलकर के सेनापति तुकोजी राव ने प्रतापगढ़ की घेराबन्दी की, पर वह यहां से कोई धनराशि वसूल कर पाने में नाकामयाब रहा. हाँ, दो साल बाद १९६३ में मल्हार राव होल्कर ने उदयपुर जाते वक़्त सालिम सिंह से (सालिमशाही रुपयों की) वसूली ज़रूर की. तब सब तरफ मराठों का उत्पात बड़ा प्रबल था।
सालिम सिंह, जिन्होंने प्रतापगढ़ के पास 'सालमगढ' बसाया था, के पुत्र सामंत सिंह के राजकाल में मराठों ने तो प्रतापगढ़ पर हमला और लूटपाट न करने की एवज में ७२,७२०/- सालिमशाही रुपयों की सालाना 'खिराज' तक बंधवा ली. मराठों के आतंक से आजिज आ कर सामंत सिंह ने १८०४ में अंग्रेजों से संधि की और जो वसूली मराठा किया करते थे, वही राशि अंग्रेजों को दिए जाने का करार किया गया; पर लॉर्ड कॉर्नवालिस की नई राज्य-नीतियों के चलते ये करार भी बहुत समय तक लागू न रह सका और प्रतापगढ़ अंततः अँगरेज़ हुकूमत के सीधे नियंत्रण में आ गया। १८१८ में एक दफा फिर प्रतापगढ़ की अंग्रेज़ी सरकार से १२ सूत्रीय संधि हुई, जिसके अनुसार पहले साल में, ३५,००० रुपये और पांचवें साल में ७२,७००/- रुपये अंग्रेजों को 'खिराज' में देने का इकरार किया गया।
सामंत सिंह ने प्रतापगढ़ का शासन अपने पुत्र दीप सिंह को सौंप दिया, जिसने कुछ समय तक तो ठीकठाक काम चलाया, पर उसके ही राज्य के कुछ विरोधियों को स्थानीय स्तर पर दीप सिंह का शासन घोर असंतोषजनक जान पड़ा और शासन के प्रति विद्रोह की घटनाएँ तेज होने लगीं, लिहाज़ा सर उठाने वाले विद्रोहियों को कुचलने की गरज से दीप सिंह ने कुछ की हत्या तक करवा दी. अंग्रेज़ी आकाओं को दीप सिंह की यह कार्यवाही नागवार गुज़री और उन्होंने दीप सिंह को (प्रतापगढ़ से निष्कासित करते हुए) उसे देवगढ़ चले जाने और वहीं रहने का हुक्म दे डाला. कुछ वक्त तक तो देवगढ़ में दीप सिंह लगभग नज़रबंद रहा, पर अंग्रेज़ी राज का हुकुम टालते हुए वह थोड़े ही वक्त बाद प्रतापगढ़ लौट आया। अंग्रेज़ी राज को ये हुकुमउदूली सहन न हुई, लिहाज़ा अँगरेज़ फौज की एक टुकड़ी ने आमने-सामने की एक लड़ाई में दीप सिंह को हरा कर बंदी बना लिया और (अरनोद के पास) अचनेरा-किले में भेज दिया, जहाँ १८२६ में एक कैदी के रूप में इस राजा ने अंतिम साँस ली. भले दीप सिंह के जीवन के पन्ने राजनैतिक-ऊहापोह और उथल-पुथल की घटनाओं से भरे हों, उसकी प्रसिद्धि प्रतापगढ़ शहर में बनवाए गए दीपेश्वर मंदिर और दीपेश्वर तालाब के निर्माता होने की वजह से आज भी है।